ᱵᱮᱵᱷᱟᱨᱤᱭᱟᱹ:Joy sagar Murmu
Email-joysagarmurm856@gmail.com
ᱡᱚᱦᱟᱨ, ᱤᱧᱟᱜ ᱵᱮᱵᱷᱟᱨᱤᱭᱟᱹ ᱥᱟᱦᱴᱟ ᱛᱮ ᱥᱟᱱᱟᱢ ᱠᱚ ᱟᱛᱟᱝ ᱫᱟᱨᱟᱢ| ᱥᱟᱱᱛᱟᱞᱤ ᱯᱟᱹᱨᱥᱤ ᱟᱨ ᱞᱟᱭ-ᱞᱟᱠᱪᱟᱨ ᱡᱮᱜᱮᱫ ᱡᱟᱠᱟᱛ ᱫᱷᱟᱯ ᱨᱮ ᱥᱮᱯᱮᱧ ᱨᱟᱠᱟᱵᱚᱜ ᱢᱟ ᱱᱤᱭᱟᱹ ᱫᱚ ᱤᱧᱟᱜ ᱠᱩᱠᱢᱩ ᱠᱟᱱᱟ|
ᱤᱧ ᱤᱫᱤ ᱠᱟᱛᱮ ᱵᱟᱨ ᱯᱮ ᱠᱟᱛᱷᱟ
ᱤᱧᱟᱜ ᱡᱟᱱᱟᱢ ᱫᱚ ᱒᱘ ᱰᱤᱥᱮᱢᱵᱚᱨ ᱑᱙᱙᱕ ᱥᱮᱨᱢᱟ ᱨᱮ ᱦᱩᱭ ᱞᱮᱱᱟ, ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱱᱟᱦᱟᱜ ᱠᱚᱠᱲᱟᱡᱷᱟᱲ ᱦᱚᱱᱚᱛ ᱨᱮᱭᱟᱜ ᱥᱚᱨᱟᱭᱵᱤᱞ ᱯᱷᱮᱰ ᱨᱮ ᱢᱮᱱᱟᱜ ᱠᱟᱛᱨᱤ ᱵᱟᱨᱤ (ᱢᱩᱨᱩᱫ ᱜᱷᱩᱴᱩ) ᱨᱮ| ᱤᱧ ᱢᱚᱬᱮ ᱪᱟᱱᱫᱚᱧ ᱛᱟᱦᱮᱸ ᱠᱟᱱ ᱚᱠᱛᱮ ᱫᱤᱥᱚᱢ ᱨᱮ ᱞᱟᱹᱯᱟᱹᱲᱦᱟᱹᱭ ᱮᱛᱚᱦᱚᱵ-ᱮᱱ ᱠᱷᱟᱱ, ᱟᱞᱮ ᱫᱚ ᱟᱞᱮᱭᱟᱜ ᱜᱷᱟᱨᱚᱧᱡᱽ ᱥᱩᱫᱷᱟᱹ ᱢᱟᱢᱟ ᱛᱟᱠᱚ ᱟᱹᱛᱩ ᱥᱟᱱᱛᱟᱞ ᱠᱚᱞᱚᱱᱤ ᱨᱮᱭᱟᱜ ᱠᱮᱢᱵᱚᱞᱯᱩᱨ ᱛᱮᱞᱮ ᱩᱪᱟᱹᱲ ᱪᱟᱞᱟᱣ ᱮᱱᱟ|ᱚᱱᱮ ᱟᱹᱛᱩ ᱥᱩᱨ ᱨᱮᱭᱟᱜ ᱠᱮᱢᱵᱚᱞᱯᱩᱨ ᱞᱚᱣᱟᱨ ᱯᱨᱟᱭᱢᱟᱨᱤ ᱥᱠᱩᱞ ᱟᱨ ᱠᱮᱢᱵᱚᱞᱯᱩᱨ ᱮᱢᱹ ᱵᱷᱤᱹ ᱥᱠᱩᱞ ᱨᱮ ᱤᱧᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚᱧ ᱦᱟᱢᱮᱴ ᱞᱮᱫᱟ, ᱤᱱᱟᱹ ᱛᱟᱭᱚᱢ ᱚᱱᱰᱮ ᱠᱷᱚᱱ ᱯᱟᱥ ᱚᱰᱚᱠ ᱠᱟᱛᱮ ᱒᱐᱐᱙ ᱥᱮᱨᱢᱟ ᱨᱮ ᱥᱤᱢᱩᱞ ᱴᱟᱯᱩ ᱦᱟᱭ ᱥᱠᱩᱞ ᱨᱮᱧ ᱵᱷᱩᱨᱛᱤ ᱞᱮᱱᱟ, ᱢᱤᱫ ᱥᱮᱨᱢᱟ ᱚᱱᱰᱮ ᱯᱟᱲᱦᱟᱣ ᱠᱟᱛᱮ, ᱪᱟᱞᱟᱜ ᱦᱤᱡᱩᱜ ᱨᱮᱭᱟᱜ ᱚᱥᱚᱵᱤᱫᱷᱟ ᱠᱟᱨᱚᱱ ᱛᱮ, ᱤᱱᱟᱹ ᱫᱚᱥᱟᱨ ᱥᱮᱨᱢᱟ ᱛᱟᱦᱟᱸ ᱒᱐᱑᱐ ᱥᱮᱨᱢᱟ ᱨᱮ ᱠᱩᱠᱤᱞᱟ ᱰᱟᱝᱜᱟ ᱦᱟᱭ ᱥᱠᱩᱞ ᱛᱮᱧ ᱩᱪᱟᱹᱲ ᱪᱟᱞᱟᱣ ᱮᱱᱟ, ᱚᱱᱰᱮ ᱠᱷᱚᱱ ᱜᱮ ᱒᱐᱑᱒ ᱥᱮᱨᱢᱟ ᱨᱮ ᱢᱮᱴᱨᱤᱠ ᱵᱤᱰᱟᱹᱣ ᱫᱚᱧ ᱯᱟᱥ ᱠᱮᱫᱟ| ᱤᱱᱟᱹ ᱛᱟᱭᱚᱢ ᱠᱟᱢᱟᱱ ᱰᱟᱝᱜᱟ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱢᱟᱫᱽᱨᱟᱥᱟ ᱨᱮᱧ ᱵᱷᱩᱨᱛᱤ ᱭᱮᱱᱟ, ᱚᱱᱰᱮ ᱠᱷᱚᱱ ᱒᱐᱑᱒ ᱥᱮᱨᱢᱟ ᱜᱮᱞ ᱵᱟᱨ ᱪᱟᱱᱟᱪ ᱫᱚᱧ ᱯᱟᱥ ᱠᱮᱫᱟ| ᱤᱱᱟᱹ ᱛᱟᱭᱚᱢ ᱦᱟᱛᱤ ᱫᱷᱩᱨᱟ ᱠᱚᱞᱮᱡᱽ ᱨᱮ ᱵᱷᱩᱨᱛᱤ ᱠᱟᱛᱮ ᱒᱐᱑᱗ ᱥᱮᱨᱢᱟ ᱨᱮ ᱵᱤᱹ ᱮᱹ ᱫᱚᱧ ᱯᱟᱥ ᱠᱮᱫᱟ|ᱟᱞᱮ ᱨᱮᱱ ᱦᱟᱯᱟᱲᱟᱢ ᱠᱚᱫᱚ ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱭᱟᱜ ᱱᱟᱦᱟᱜ ᱯᱟᱠᱩᱲ ᱦᱚᱱᱚᱛ, ᱦᱤᱨᱟᱹᱱᱯᱩᱨ ᱛᱷᱟᱱᱟ ᱛᱟᱵᱮ ᱨᱮ ᱢᱮᱱᱟᱜ ᱵᱚᱲᱛᱚᱞᱟ ᱯᱷᱮᱰ ᱨᱟᱢᱯᱩᱨ ᱟᱹᱛᱩ ᱨᱮᱱ ᱠᱚ ᱛᱟᱦᱮᱸ ᱠᱟᱱᱟ, ᱟᱞᱮ ᱫᱚ ᱨᱟᱢᱯᱩᱨ ᱟᱹᱛᱩ ᱨᱮᱱ ᱦᱩᱞᱜᱟᱹᱨᱤᱭᱟᱹ ᱥᱚᱦᱤᱫᱽ ᱯᱷᱟᱛᱮ ᱯᱟᱨᱜᱟᱱᱟ ᱨᱮᱱ ᱵᱚᱸᱥ ᱵᱩᱫᱟᱹ ᱠᱟᱱᱟ ᱞᱮ|
ᱣᱤᱠᱤ ᱥᱟᱶ ᱤᱧᱟᱜ ᱥᱟᱹᱜᱟᱹᱭ
ᱛᱤᱱ ᱨᱮ ᱥᱟᱱᱛᱟᱲᱤ ᱣᱤᱠᱤᱯᱤᱰᱤ ᱯᱟᱹᱦᱤᱞ ᱞᱟᱭᱤᱵᱮ ᱧᱟᱢ ᱠᱮᱫᱟ, ᱤᱱᱟᱹ ᱵᱟᱨ ᱮᱢᱦᱟ ᱛᱟᱭᱚᱢ ᱯᱷᱟᱹᱜᱩ ᱵᱟᱥᱠᱮ Fagu Baskey, ᱜᱚᱢᱠᱮ ᱫᱚ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱤᱫᱤ ᱠᱟᱛᱮᱜ-ᱮ ᱠᱟᱛᱷᱟ ᱠᱚᱭ ᱞᱟᱹᱭ ᱵᱟᱲᱟᱣ ᱟᱫᱮᱧᱟ| ᱟᱨ ᱚᱠᱟ ᱤᱱᱟᱹ ᱛᱟᱭᱚᱢ ᱞᱮᱠᱟ ᱞᱮᱠᱟ ᱣᱤᱠᱤ ᱮᱠᱟᱣᱩᱱᱴ ᱛᱮᱭᱟᱨ ᱦᱩᱭᱩᱜ-ᱟ, ᱚᱠᱟ ᱞᱮᱠᱟ ᱚᱱᱚᱞ ᱠᱚ ᱥᱟᱥᱟᱯᱲᱟᱣ ᱦᱩᱭᱩᱜ-ᱟ, ᱚᱱᱟ ᱠᱚ ᱡᱚᱛᱚᱭ ᱞᱟᱹᱭ ᱪᱮᱫ ᱟᱹᱫᱤᱧᱟ| ᱤᱱᱟᱹ ᱛᱟᱭᱚᱢ ᱵᱟᱹᱭ ᱵᱟᱹᱭ ᱛᱮ ᱣᱤᱠᱤᱯᱤᱰᱤᱭᱟ ᱨᱮ ᱢᱚᱡᱽ ᱛᱮ ᱚᱱᱚᱞ ᱥᱟᱥᱟᱯᱲᱟᱣ ᱤᱧ ᱪᱮᱫ ᱠᱟᱫᱟ ᱟᱨ ᱩᱱᱤ ᱵᱮᱜᱚᱨ ᱦᱚᱸ ᱨᱟᱹᱢᱡᱤᱛ ᱴᱩᱰᱩ ᱜᱤᱢᱠᱮ ᱟᱨ ᱟᱥᱣᱤᱱᱤ ᱵᱚᱧᱡᱚᱱ ᱢᱩᱨᱢᱩ ᱫᱟ, ᱛᱟᱠᱤᱱ ᱦᱚᱸ ᱟᱹᱰᱤ ᱠᱤᱱ 'ᱜᱚᱲᱚ ᱟᱠᱟᱣ ᱫᱤᱧᱟᱹ|
wol_Latn zho_Hant sat_Olck sat_Olck sat_Olck sat_Olck sat_Olck